Bellamira

Bellamira er en slekt av biller som hører til underfamilien blomsterbukker i den artsrike familien trebukker.

Utseende 
En nokså stor (17-26 millimeter), lang og tynn, brunrød til brunsvart trebukk, dekkvingene med mer eller mindre tydelige, gulaktige tegninger. Antennene er tynne, rundt halvparten så lange som kroppen. Pronotum er klokkeformet med litt uttrukne bakhjørner, foran med en litt innsnevret "krage". Dekkvingene er smale, betydelig avsmalnende rundt midten. Beina er middels lange, lårene nokså slanke. Hos hannene r bakkroppen utvidet i spissen.

Levevis 
Larvene utvikler seg i død ved av løvtrær, men kan også gå i furu. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse 
Arten er utbredt i det østlige Nord-Amerika vest til Texas, skal også være funnet på Puerto Rico (innført?).

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Bellamira LeConte, 1873
 Bellamira scalaris (Say, 1826)

Kilder 
 Cerambycidae of the World - Lepturini 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe.

Eksterne lenker 
 
 
 bugguide.net - bildedatabase over nordamerikanske insekter
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter. 
 Bildegalleri 

Lepturinae
Biller formelt beskrevet i 1826